*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

1. ***Jautājums:*** *Dokumentā 2\_ANM\_PU\_1.pielikums, datu mapē: Grafiskā\_daļa\_PDF ievietotie rasējumu risinājumi nesakrīt ar orientējošiem darba apjomiem (fails: Orientējošs projekta darbu daudzumu saraksts).*

*Kā piemēram:*

1. *orientējošos darbu daudzumu sarakstā nav norādīts sliežu izbūve uz gulšņiem.*
2. *Orientējošā darbu daudzumu sarakstā punktos 3.1.; 3.2.; 3.3.; 3.4. 3.5.; 3.6. nosauktie orientējošie darbi nav attēloti grafiskajā daļā.*

*Lūdzam atjaunot dokumentus, kur grafiskā dokumentācija sakristu ar orientējošiem darbu apjomiem.*

**Atbilde:** Skaidrojam, ka grafiskajā daļā ir noteikts tramvaja līnijas, pieturvietu un citu infrastruktūras objektu konceptuālais novietojums, un tajā attēlotie risinājumi jāņem vērā par pamatu turpmākā projektēšanā jeb būvniecības ieceres dokumentācijas izstrādē, tos precizējot atbilstoši projektēšanas uzdevuma nosacījumiem (skatīt projektēšanas uzdevuma VI nodaļas 1.punkta prasības). Attiecībā par tehniskajiem risinājumiem skaidrojam, ka par pamatu jāpieņem projektēšanas uzdevuma nosacījumi, kas var atšķirties no grafiskajā daļā attēlotā. Ņemot vērā projektēšanas uzdevuma VI nodaļas 2.punkta nosacījumus, Pasūtītājs neparedz sliežu ceļu izbūvi uz koka gulšņiem.

Orientējošā darbu daudzumu saraksta punktos 3.1.; 3.2.; 3.3.; 3.4. 3.5.; 3.6. nosauktie darbi atbilst projektēšanas uzdevuma nosacījumiem.

***2.jautājums:*** *Lūgums Pasūtītājam grafiskajā daļā, it īpaši plānā, norādītajos risinājumos norādīt skaidru paskaidrojumu visiem apzīmējumiem.*

**Atbilde:** Skaidrojam, ka grafiskā daļa ir Priekšizpētes dokumentācijas sastāvdaļa, kas tika izstrādāta atbilstoši Rīgas domes Pilsētas attīstības departamenta pasūtījumam, un tajā norādītie apzīmējumi ir attēloti atbilstoši Priekšizpētes prasībām.

***3.jautājums****: Lūdzam Pasūtītāju skaidrot, vai laiks, kas nepieciešams katra Būvobjekta nodošanai ekspluatācijā (nolikuma 6. pielikuma apakšpunkts 3.2.2.) tiek ieskaitīts kopējā Līguma izpildes termiņā (nolikuma 6. pielikuma apakšpunkts 3.2.4)?*

**Atbilde**: Laiks, kas nepieciešams katra būvobjekta nodošanai ekspluatācijā ir iekļauts kopējā Līguma izpildes termiņā.

***4.jautājums:*** *Ņemot vērā, ka katrai būvniecības lietai (Tramvaja līnijas, transportmijas punkta un ar tiem saistīto ēku un inženierbūvju būvniecība; Dispečerpunkta ēkas būvniecība transportmijas punkta apkalpošanai; Inženierbūvēm, kuru būvniecību iespējams veikt līdz 1.1.punktā norādītās būvniecības ieceres īstenošanai) ir atšķirīgs maksimālais izpildes termiņš (atbilstoši dokumenta 4\_ANM\_7.līnijas\_pagarinājums\_DU DARBA UZDEVUMS apakšpunktiem Nr. 3.7., 3.8. un 3.9.), lūdzam Pasūtītāju dokumentā Orientējošs projekta darbu daudzumu saraksts norādīt, kuri orientējošie darba apjomi attiecas uz katru no norādītajām trīs būvniecības lietām.*

**Atbilde:** Attiecībā par objektu “Dispečerpunkta ēkas būvniecība transportmijas punkta apkalpošanai” Pasūtītājs paredz, ka uz attiecīgajiem darbiem attiecas orientējošā darbu daudzumu saraksta 3.18.punkts.

Savukārt attiecībā par pārējām būvniecības lietām paskaidrojam, ka projektēšanas laikā Izpildītājs nosaka, kuru inženierbūvju būvniecību ir iespējams veikt līdz “Tramvaja līnijas, transportmijas punkta un ar tiem saistīto ēku un inženierbūvju būvniecības”. Turklāt saraksts ar šīm inženierbūvēm, kā arī Rīgas domes Pilsētas attīstības departamenta, kas Rīgas pilsētā pilda būvvaldes funkciju, apstiprinājums jāiesniedz kā starpziņojumi atbilstoši projektēšanas uzdevuma VIII nodaļas prasībām.

Iepirkumu komisijas priekšsēdētāja Inta Novika

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU